Isteria Dacia Spring Electric. Câte persoane au comandat maşina în primele patru ore.
Dacia va lansa modelul Spring, primul său automobil electric. În primele patru ore, numărul comenzilor a depăşit numărul maşinilor electrice vândute în 2019, în România. Livrările către persoane fizice vor demara în luna septembrie a acestui an.
Dacia a înregistrat în patru ore mai multe comenzi pentru Spring, primul său automobil electrice, decât numărul maşinilor electrice vândute în 2019, anunță ZF.Sâmbătă la ora 13.00, când a fost deschisă lista, peste 6.000 de oameni au încercat să se conecteze simultan.Livrările către persoane fizice vor demara în luna septembrie a acestui an.În 2019 s-au livrat pe piaţa locală 1.500 de maşini electrice, iar în 2020 piaţa a urcat la aproape 2.900. În 2021, în primele două luni ale anului, volumul a urcat cu 30% însă acum piaţa va fi decisă exclusiv de programul Rabla Plus, care oferă o susţinere de 50% sau 10.000 de euro din preţul automobilului.Spring este în momentul de faţă cel mai accesibil automobil electric de pe piaţa europeană şi singurul care în România poate fi cumpărat cu mai puţin de 10.000 de euro. Singurul care se apropie e VW e-Up!, care are un preţ de listă de 24.000 de euro şi care poate fi cumpărat prin Rabla Plus cu 14.000 de euro.Spring poate fi cumpărat cu 7.700 de euro sau 49 de euro pe lună utilizând bonusurile programelor Rabla (1.400 de euro) şi Rabla Plus (10.000 de euro), preţul său fiind de 18.100 de euro în versiunea de top, echiparea sa având dotări precum sistem de navigaţie şi aer condiţionat.Spring dispune de un motor de 45 CP şi are o autonomie de 230 km, care creşte la 305 km în oraş.